# 1. Sarrera

Garapen Kasua OpenUp metodologiaren aukerazko dokumentua da. Dokumentu honen atalak OpenUp metodologiak zehazten ditu.


Garapen Kasuaren helburua proiektuko garapenaren metodologia azaltzea izango da. Aipatu egingo da zein metodologia erabiliko den bezeroak horien inguruko informazioa izan dezan.

# 2. Ikuspegi Orokorra

Proiekturen plana globala izango da, non definituko den zeintzuk diren proiektuaren helburuak eta sortu behar den soluzioak zein betekizun bete behar dituen. Nolabait proiektuaren bukaerako soluzioaren betekizunak definituko dira, baina hasiera batetik bide hori guztiaren planifikazio zorrotza ez da egingo. Iterazio plan bakoitzean planifikazio zehatzagoa egingo da.

# 3. Bizi-zikloa

Proiektu honen irismena finkatzeko, OpenUP metodologiaren bizi-zikloa jarraitu da. Hurrengo irudian ikusten den moduan bizi-ziklo hori lau fasez osatuta dago: hasiera, elaborazioa, eraikuntza eta trantsizioa.



Proiektuaren kasuan eraikuntza faseraino iritsiko da, produktuaren lehenengo prototipoa ateraz eta dokumentazioa sortuz. Denbora mugatuko proiektua izanik, trantsizio fasea kanpoan geratu da.

## 3.1 Hasiera Fasea

Hasierako fase honetan hurrengoa egingo da:

* Proiektuko bisioa definitu.
* Proiektuko irisgarritasuna (scope) definitu.
* Proiektuaren egingarritasuna argitu, non erakutsi daitekeen proba pilot bat edo anitzekin egingarria den ala ez.
* Definitu zein den funtzionalitateen espezifikazioa proiektuarentzako.

Proiektuaren baitan, hasierako iterazioak dira fase honi dagozkienak. Momentu honetan ezjakintasun handia dago eta horren analisia egin behar da. Atera nahi den soluzioaren deskribapena egiten da.

## 3.2 Elaborazio Fasea

Elaborazio fase honetan hurrengoa egiten da:

* Definitu funtzionalitatea bakoitzaren erabilpen-kasuak.
* Funtzionalitate bakoitzarentzako lehen soluzio txikia.

Fase honetan ezjakintasuna ez da hain handia egingarritasun-analisia egin delako. Momentu honetan funtzionalitate-sinple eta erabilpen kasu orokorrenak egiten hasten da.

## 3.3 Eraikuntza Fasea

Garapen fase honetan egiten diren atazak:

* Sistemaren funtzionalitateak betetzea.
* Sistemaren hobekuntzak, egon daitezkeen arazoei aurre egiteko.

Fase honen helburua da funtzionalitateak garatzea. Soluzioaren eraikuntza izango da. Aurreikusi egiten da hau izango dela etaparik luzeena, iterazio gehien jasoko dituena.

## 3.4 Trantsizio Fasea

Trantsizio fase honen helburua honakoa da:

* Erroreak identifikatu eta hobetu, baina dagoeneko soluzioa abian dagoelarik.
* Egon daitezkeen hobekuntzak egin.
* Sistema beste sistemaren parte integratzea guztiz, hori baldin bada helburua.

Trantsizio-fase honetan soluzioa entregatuta edo entregatzear dago, eta erroreak identifikatu ahala konpondu egingo dira bezeroa kontuan hartuta. Sistema integratu daiteke azpisistema bezala beste sistema handiago batean.

# 4. Artefaktuak

OpenUP metodologiari dagokionez, taulan ikusten dira bete diren dokumentuak, domeinuaren arabera sailkatuta. Esan bezala, hauek hasiera, elaborazio eta eraikuntza faseei dagozkien dokumentuak dira.

|  |  |
| --- | --- |
| **Domeinua** | **Artefaktua** |
| Arkitektura | Arkitektura Kuadernoa |
| Hedapena | Produktuaren Dokumentazioa  Laguntza Dokumentazioa  Erabiltzaile Dokumentazioa  Trebatzeko Materialak |
| Garapena | Inplementazioa  Eraikuntza  Diseinua |
| Ingurunea | Garapen Kasua  Tresnak |
| Proiektu Kudeaketa | Iterazio Plana  Proiektu Plana  Lan-atazen zerrenda  Arriskuen zerrenda |
| Betekizunak | Glosategia  Ikuspegia  Betebeharren Espezifikazioa  Erabilpen Kasuak  Erabilpen Kasuen Eredua |
| Proba | Proba Kasuak  Proba Log-ak  Proba Script-ak |

# 5. Txostenak

Proiektuaren memoria eta eranskinak sortuko dira CCII-N2016-02 arauak zehazten duen egiturarekin. Proiektuaren webguneak ere egitura hori izango du, eta proiektuko dokumentu guztiak bilduko ditu.

# 6. Rolak

Proiektu hau Gradu Amaierako Lana denez, ni naiz proiektuaren kide bakarra, Julen Etxaniz. Beraz, nik hartu beharko ditut OpenUp metodologian beharrezkoak diren rol guztiak: Proiektu Kudeatzailea, Analista, Arkitektoa, Probatzailea, Garatzailea, etab. Proiektuaren tutorea Juan Manuel Pikatza izango da.

# 7. Gidak

Produktuaren dokumentazioa sortuko da eta azpisistema bakoitzerako erabilera gidak. Laguntzarako dokumentazioa eta trebatzeko materialak ere sortuko dira. Dokumentu hauek OpenUP metodologian aurreikusten dira eraikuntza eta trantsizio faseetan.