Ikuspegia

# Sarrera

Dokumentu honen helburua ProMeta proiektuaren testuingurua azaltzea da. Arazoaren eta produktuaren kokapena, inplikatuak, betekizunak eta funtzionalitateak deskribatuko dira. OpenUP metodologian Inception faseko Initiate Project jarduerako Define Technical Vision atazan bete beharreko dokumentua da. Honek esan nahi du proiektuaren hasieran bete beharreko dokumentua dela.

# Testuingurua

## Arazoaren Planteamendua

|  |  |
| --- | --- |
| **Arazoaren Deskribapena** | Proiektu informatikoen elaboraziorako ezagutza erabilgarria pilatzen da zenbait jarduera modu automatikoan egiteko, adostutako gida bati jarraituz. Gida hauek softwarea garatzeko prozesuetan, metodologietan eta estandarretan oinarritzen dira. Beharrezkoa da gida hauek definitu eta kudeatu ahal izatea, mantendu eta hobetu ahal izateko. Horrek giden edukia eta horiek exekutatzen dituen sistema definitzea eskatzen du. |
| **Interesatu Kaltetuak** | Proiektu informatikoak garatzen dituzten erakundeak. |
| **Arazoaren Eragina** | Estandarizazio maila baxua software proiektuen garapen prozesuan. Desadostasunak, atzerapenak eta akatsak eragiten ditu honek. |
| **Soluzioaren Abantailak** | Softwarea garatzeko prozesua definitu, kudeatu, mantendu eta hobetzeko erraztasuna. Garapen denbora asko gutxituko du eta bizi-ziklorako metodologia bat erabiliz estandarizazio-maila handituko du. |

## Produktuaren Planteamendua

|  |  |
| --- | --- |
| **Bezeroa** | Software proiektuak garatzen dituen enpresa. |
| **Beharra** | Softwarea garatzeko prozesuaren bizi-zikloa definitu eta exekutatzen duen sistemaren beharra, prozesua mantendu eta hobetu ahal izateko. |
| **Produktua** | ProMeta: Metaereduetan oinarritutako softwarearen garapenerako prozesuen definizio eta ezarpenerako sistema. |
| **Abantaila** | Softwarea garatzeko prozesua definitu, kudeatu, mantendu eta hobetzeko erraztasuna. |
| **Alternatiba** | ProWF: Software proiektuen elaboraziorako workflowetan oinarritutako sistemaren sorkuntza eta bizi-zikloa definitzeko metodologia baten ezarpena. Ez ditu OpenUp bizi-zikloaren fase guztiak, hasiera eta elaborazio fasearen zati bat bakarrik. |
| **Hobekuntzak** | ProMeta sistemak metaereduak erabiltzen dituenez erraztasuna ematen du aldaketak egiteko. Etorkizunean sistemaren atal bat aldatzea erabakitzen bada, metaeredua edo ereduak aldatzea nahikoa da. OpenUp metodologiaren bizi-zikloa osatzea du helburu. IO-System sistemaren editorea hobetzea ere aurreikusten da. Gainera, sistema zerbitzari batean jarriko da, edozein erabiltzailerentzat eskuragarri egon dadin. |

# Interesatuen Deskribapena

## Interesatuen Laburpena

| **Izena** | **Deskribapena** | **Erantzukizunak** |
| --- | --- | --- |
| Software Enpresa | Software proiektuak sortu eta sortutako proiektuaren partaideak aukeratzen ditu. | Proiektua sortu  Partaideak aukeratu |
| Administratzailea | Sistema kudeatzeaz arduratzen da. | Erabiltzaileen kontuak kudeatu  Sisteman aldaketak egin |
| Proiektuko Kudeatzailea | Software proiektuaren liderra da, interesdunen arteko harremanak koordinatzen ditu, eta proiektuko taldea helburuetan enfokatuta egotea du ardura. | Proiektuaren ardurak eta rolak esleitu  Prozesuaren gida automatikoak jarraitu |
| Proiektuko Analista | Software proiektuaren eskakizunak eta betebeharrak harrapatzen ditu. | Proiektuaren eskakizunak eta beharrak eskuratu  Prozesuaren gida automatikoak jarraitu |
| Proiektuko Prozesu Ingeniaria | Software proiektuaren eskakizunak eta betebeharrak aztertuz, prozesuak sortzen ditu. | Prozesua sortu/editatu, metaeredu eta ereduetan aldaketak eginez.  Prozesuaren gida automatikoak jarraitu |
| Proiektuaren beste taldekideak | Software proiektuaren arkitektoak, garatzaileak, testerrak… | Prozesuaren gida automatikoak jarraitu |

## Erabiltzaile Ingurunea

Proiektuko Prozesu Ingeniaria bakarrik arduratuko da prozesua sortu eta aldatzeaz. Honek metaeredu eta ereduetan aldaketak egingo ditu, testu editore bidez edo sortutako editore grafikoak erabiliz. Analistak edo beste langileek egindako eskaeren arabera egingo ditu aldaketak prozesuan.

Gainerako erabiltzaileek jadanik eraikitako sistema erabiliko dute. Erabiltzaileak software enpresan proiektuetan parte hartzen duten langileak izango dira. OpenUp metodologian definitzen diren rolak hain zuzen ere. Adibidez, analistak, arkitektoak, garatzaileak eta testerrak. Erabiltzaile bakoitzak metodologian definituta dauden ardurak izango ditu. Sistemak pausoz-pauso ardura horiek betetzen lagunduko die. Erabiltzaile bakoitza kautotu egin beharko da, eta bere rolaren araberako baimenak izango ditu.

Erabiltzaile kopurua oso handia ez izatea aurreikusten da, software garapeneko proiektu bateko taldea. Hala ere, baliteke enpresa handietan horrelako talde bat baino gehiago izatea eta guztiak sistema horretan integratzea. Gainera, kasu askotan langileak aldi berean proiektu bat baino gehiagotan egon daitezke.

Web aplikazioa denez, ez dago plataforma edo gailu motaren araberako murriztapenik. Gailuari dagokionez, mugikorretik, tabletetik, ordenagailutik etab. erabili daiteke. Plataformari dagokionez, edozein sistema eragile eta web nabigatzailetik. Hori bai, ingurunearen araberako mugak daude, interneterako konexioa behar baita erabili ahal izateko.

Orain erabiltzen den sistema ProWF da. ProMeta sistema horretan oinarritzen da baina hainbat hobekuntza gehitzen dizkio. Beraz, ProWF sistemaren atal batzuk erabiliko direnez, horiekin bateragarria izatea da helburua.

# Produktuaren Ikuspegi Orokorra

## Beharrak eta Ezaugarriak

|  |  |  |  |
| --- | --- | --- | --- |
| **Beharra** | **Ezaugarriak** | **Lehentasuna** | **Entrega Data** |
| Software garapeneko prozesuaren definizioa | Software garapeneko prozesuen metaeredua definitu.  Gutxienez OpenUP metodologiaren eredua definitu. | Altua | 2021/06/20 |
| Editore grafikoa eta testuala | Metaeredua erabiliz ereduak aldatzeko editoreak sortu.  Editoreen arteko bateragarritasuna bermatu. | Altua | 2021/06/20 |
| Prozesuaren datu-basea | Prozesuen informazioa gordeko duen datu-basea definitu eta datuak gorde. | Altua | 2021/06/20 |
| Prozesuaren webgunea | Web interfazea garatu.  Web kodea garatu.  Webgunea zerbitzari batean jarri. | Altua | 2021/06/20 |

# Beste Produktu Betekizunak

|  |  |  |
| --- | --- | --- |
| **Betekizuna** | **Lehentasuna** | **Entrega Data** |
| Dokumentazioa eta proiektuaren webgunea CCII estandarraren arabera. | Altua | 2021/06/20 |
| Proiektuan OpenUp metodologia jarraitzea. | Altua | 2021/06/20 |
| Garapen prozesua metodologia eta estandarrek esaten duten moduan eratzea. | Altua | 2021/06/20 |
| Erreminta, metodologia eta ezagutzaren aldetik eman daitezkeen aldaketen aurrean, soluzioa malgua eta egokigarria izatea. | Ertaina | 2021/06/20 |
| Proiektuaren garapenerako doakoak eta libreak diren tresnak erabiltzea. | Ertaina | 2021/06/20 |
| Proiektuko osagaien dokumentazioa eta eskuliburuak | Ertaina | 2021/06/20 |